Ellen Stoesen (senere Horn) tok examen artium på dramalinjen ved Tønsberg Gymnas da hun var 18 år gammel. Og etter å ha sett et program på NRK TV fra en workshop holdt av Oslo Nye Dukketeater bestemte hun seg for at hun ville arbeide med dukketeater. Hun kontaktet Arne Mykle, som nettopp var tiltrådt som Oslo Nye Dukketeaters leder. Arne Mykle fortalte senere i sin bok at han ikke hadde vært i tvil om å ansette Ellen Stoesen: «Hun kom, jeg så, hun vant. Hun var et opplagt talent».